Letter of Ammonius
Material: papyrus
Place: Oxyrhynchites
Categories: Brief (privat)
Ammonius an Apollonius
Hinweis auf Kleidungsstücke
Aufforderung zu Frieden und Freundschaft
Ἀμμώνιος Ἀπολλωνίωι τῶι 
ἀδελφῶι χαίρειν.
ἐκομισάμην τὴν κεχιασμένην ἐπιστολὴν 
καὶ τὴν ἱματοφορίδα καὶ τοὺς φαινόλας καὶ τὰς 
σύνριγγας οὐ καλάς, τοὺς δὲ φαινόλας οὐχ ὡς 
παλαιοὺς ἔλαβον ἀλλʼ εἴ τι μεῖζόν ἐστιν και
νῶν διὰ προαίρεσιν. οὐ θέλω δέ σε, ἄδελφε, βα
ρύνειν με ταῖς συνεχεσέσι φιλανθρωπίαις, 
... οὐ δυνάμενον ἀμείψασθαι, αὐτὸ δὲ μόνον 
ἡμεῖς προαίρεσιν φιλικῆς διαθέσεως νομί
ζομεν παρεστακέναι σοι. παρακαλῶ 
δέ σε, ἄδελφε, μηκέτι λόγον ποιεῖσθαι πε
ρὶ τῆς κλειδὸς τῆς μονοχώρου. οὐ γὰρ θέ
λω ὑμᾶς τοὺς ἀδελφοὺς ἕνεκα ἐμοῦ ἢ ἄλ
λου διαφοράν τινα ἔχειν. ὁμόνοιαν γὰρ καὶ 
φιλαλληίαν εὔχομαι ἐν ὑμεῖν διαμένειν 
ἵνʼ ἦτε ἀκαταλήρητοι καὶ μὴ  ὁμοῖοι 
ἡμεῖν. ἡ γὰρ πεῖρα ἐπάγεταί με προτρέψασ
θαι ὑμᾶς εἰρηνεύειν καὶ μὴ διδόναι ἀφορ
μὰς ἑτέροις καθʼ ὑμῶν. πείρασαι οὖν καὶ διʼ 
ἐμὲ τοῦτο ποιεῖν, χαρισάμενός μοι ὃ με
τοξὺ ἐπιγνώσῃ ἀγαθόν. τὰ ἔρια ἂν ᾖς εἰλη
φὼς παρὰ Σαλβίου πλήρη καὶ ᾖ σοι ἀρεσ
τά, ἀντίγραψόν μοι. γελοῖα δέ σοι γέγραφα 
διὰ τῆς προτέρας ἐπιστολῆς, ἃ παραδέξῃ· 
ἡ γὰρ ψυχὴ ἀνειμένη γείνεται, ὅταν τὸ 
σὸν ὄνομα παρῇ, καὶ ταῦτα οὐχ ἔθος ἐχού
σης ἠρεμεῖν διὰ τὰ ἐπερχόμενα, ἀλʼ ὑπο
φέρει Λεωνᾶς. ἀσπάζομαί σε, δέσποτα, καὶ τοὺς 
σ[ο]ὺς πάντας. ἔρρωσο, τειμιώτατε
Ἀπολλωνίωι Ἀπολλω ἐπισκέπ ἀδε.